Държавен вестник, бр. 60, 2019 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  60
Чл. 111. Всеки съдебен служител според 
професионалната си квалификация и постиг-
нати резултати в изпълнение на служебните 
си задължения може да бъде повишен или 
понижен в ранг след атестиране.
Чл. 112. Ранговете са от пети до първи във 
възходяща степен.
Чл. 113. При първоначално назначаване 
съдебният служител получава минималния 
ранг за съответната длъжност, определен по 
Класификатора на длъжностите в админи-
страцията на органите на съдебната власт.
Чл. 114. При повишаване или понижаване 
в ранг съдебният служител получава възнаг­
раждение за новия ранг в размер, определен 
от ВСС.
Чл. 115. Повишаването и понижаването в 
ранг се извършва след проведена процедура 
по атестиране.
Чл. 116. (1) Съдебните служители се пови-
шават в ранг при три последователни оценки 
от атестирането не по-ниски от „оценка 2“.
(2) Предсрочно повишаване в ранг се из-
вършва при „оценка 1“.
(3) Понижаването в ранг се извършва при 
две последователни оценки от „оценка 4“ или 
„оценка 5“.
Чл. 117. (1) Когато съдебният служител 
придобие право на повишаване в ранг или 
следва да бъде понижен в ранг, атестацион-
ният формуляр се представя на председателя 
на съда.
(2) Повишаването и понижаването в ранг се 
извършва със заповед на председателя на съда.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 1. Този правилник е приет с решение 
на Висшия съдебен съвет по протокол № 17 
от 18.07.2019 г. на основание чл. 342, ал. 1 от 
Закона за съдебната власт.
§ 2. За неуредените в този правилник въп­
роси относно назначаването на съдебните 
служители, прекратяването на трудовите до-
говори с тях и дисциплинарната отговорност 
се прилагат Кодексът на труда и Законът за 
съдебната власт.
§ 3. Организацията на работа и конкретните 
функции на съдебните служители в отделните 
административни звена от администрацията 
на ВАС се уреждат и с вътрешни правила, 
утвърдени от председателя на ВАС.
§ 4. В едномесечен срок от влизане в сила 
на този правилник председателят на ВАС ут-
върждава типови длъжностни характеристики 
за съответните длъжности.
§ 5. В едномесечен срок от влизане в 
сила на този правилник главният секретар 
извършва проверка за съответствието на за-
варените съдебни служители във Върховния 
административен съд с длъжностите по този 
правилник и изискванията за тях и представя 
писмен доклад на председателя на ВАС.
§ 6. В тримесечен срок от влизане в сила 
на този правилник длъжностните разписания 
и поименните щатни разписания на служите-
лите във ВАС и в учебните бази се привеждат 
в съответствие с изискванията му.
§ 7. Правилникът влиза в сила от деня 
на обнародването му в „Държавен вестник“.
§ 8. Този правилник отменя Правилника 
за администрацията на Върховния админи-
стративен съд, издаден от Висшия съдебен 
съвет (ДВ, бр. 37 от 2016 г.).
Представляващ ВСС: 
Боян Магдалинчев
5873
КОМИСИЯ ЗА ЗАЩИТА 
НА ЛИЧНИТЕ ДАННИ
ПРАВИЛНИК
за дейността на Комисията за защита на 
личните данни и на нейната администрация
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С този правилник се уреждат 
структурата и организацията на работа на Ко-
мисията за защита на личните данни, наричана 
„комисията“, и на нейната администрация.
(2) Този правилник урежда производствата 
пред комисията по Регламент (ЕС) 2016/679 
относно защитата на физическите лица във 
връзка с обработването на лични данни и от-
носно свободното движение на такива данни 
и за отмяна на Директива 95/46/ЕО (наричан 
по-нататък „Регламент (ЕС) 2016/679“) и по 
Закона за защита на личните данни (ЗЗЛД).
Чл. 2. Дейността на комисията се осъщест-
вява при спазване принципите на законност, 
йерархичност при прилагане на нормативните 
актове, добросъвестност, справедливост, ко-
легиалност, търсене на обективната истина, 
служебното начало, самостоятелност и безпри-
страстност, публичност, бързина и процесуална 
икономия, последователност и предвидимост, 
равенство на страните в производството.
Г л а в а  в т о р а
УСТРОЙСТВО И КОМПЕТЕНТНОСТ НА 
КОМИСИЯТА
Раздел I
Устройство
Чл. 3. (1) Комисията е постоянно действащ 
независим надзорен орган, който осъществява 
защитата на лицата при обработването на 
техните лични данни и при осъществяването